2. pielikums

Ministru kabineta

2019. gada \_\_.\_\_\_\_\_\_\_\_noteikumiem Nr.\_\_\_\_

**Amatpersonu atšķirības zīmju apraksts**

Valsts policijas un Valsts policijas koledžas amatpersonām ar speciālo dienesta pakāpi (turpmāk – amatpersona) ir šādas atšķirības zīmes:

**1. personas identifikācijas zīme** – tumši zilas krāsas auduma lente, uz kuras simetriski pa vidu izvietots  amatpersonas vārda pirmais burts un uzvārds sudraba krāsā (1. attēls);



1. attēls. Personas identifikācijas zīmes piemērs.

**2. uzraksts “POLICIJA” –**tumši zilas krāsas auduma lente, uz kuras simetriski pa vidu izvietots uzraksts “POLICIJA” sudraba krāsā (2. attēls);



2. attēls. Uzraksts “POLICIJA”.

**3. Latvijas valsts karoga emblēma –**izšūta emblēma ar Latvijas valsts karoga attēlu (3. attēls);



3. attēls. Latvijas valsts karoga emblēma.

**4. Valsts policijas emblēma –**izšūta emblēma ar mazā valsts ģerboņa attēlu un uzrakstu “POLICIJA” pelēkā vai augstas redzamības dzeltenā krāsā uz tumši zila fona (4. un 5. attēls);



4. attēls. Valsts policijas emblēma pelēkā krāsā uz tumši zila fona.



5. attēls. Valsts policijas emblēma augstas redzamības dzeltenā krāsā uz tumši zila fona.

**5.  Valsts policijas kokarde –**metāla astoņstaru zvaigzne ar stilizētu staru līnijām ausekļa simbola veidā sudrabotā vai zelta krāsā (6. attēls), vidū simetriski izvietots vairoga simbols Latvijas valsts karoga krāsās, virs tā – trīs piecstaru zvaigznes. Stiprināma ar skrūvi un uzgriezni vai saspraudi;



6. attēls. Valsts policijas kokarde.

**6. Valsts policijas kokardes emblēma –**austs Valsts policijas kokardes attēls (7. attēls) – astoņstaru zvaigzne ar staru līnijām ausekļa simbola veidā, vidū simetriski izvietots vairoga simbols Latvijas valsts karoga krāsās, virs tā – trīs piecstaru zvaigznes;



7. attēls. Austs Valsts policijas kokardes attēls.

**7. dienesta pakāpes atšķirības zīme –**ir auduma pārvalks tumši zilā krāsā ar izšūtu amatpersonas dienesta pakāpes apzīmējumu sudraba krāsā.

Dienesta pakāpes atšķirības zīmes amatpersonām ir šādas:

7.1. ierindniekam – uz atšķirības zīmes nav dienesta pakāpes apzīmējuma (8. attēls);



8. attēls. Dienesta pakāpes atšķirības zīme ierindniekam.

7.2. kaprālim – uz atšķirības zīmes simetriski pa vidu horizontāli izvietota 10 mm plata josla (9. attēls);



9. attēls. Dienesta pakāpes atšķirības zīme kaprālim.

7. 3. seržantam – uz atšķirības zīmes simetriski par vidu horizontāli viena zem otras izvietotas divas 10 mm platas joslas (10. attēls);




10. attēls. Dienesta pakāpes atšķirības zīme seržantam.

7.4. virsseržantam – uz atšķirības zīmes simetriski pa vidu horizontāli izvietota 20 mm plata josla (11. attēls);



11. attēls. Dienesta pakāpes atšķirības zīme virsseržantam.

7.5. virsniekvietniekam – uz atšķirības zīmes simetriski pa vidu horizontāli viena zem otras izvietota 10 mm plata josla un 12 x 12 mm zīmotne romba veidā (12. attēls);




12. attēls. Dienesta pakāpes atšķirības zīme virsniekvietniekam.

7.6. leitnantam – uz atšķirības zīmes simetriski pa vidu vertikāli viena zem otras izvietotas divas 12 x 12 mm zīmotnes romba veidā (13. attēls);




13. attēls. Dienesta pakāpes atšķirības zīme leitnantam.

7.7. virsleitnantam – uz atšķirības zīmes simetriski pa vidu vertikāli viena zem otras izvietotas trīs 12 x 12 mm zīmotnes romba veidā (14. attēls);




14. attēls. Dienesta pakāpes atšķirības zīme virsleitnantam.

7.8. kapteinim – uz atšķirības zīmes simetriski pa vidu vertikāli viena zem otras izvietotas četras 12 x 12 mm zīmotnes romba veidā (15. attēls);




15. attēls. Dienesta pakāpes atšķirības zīme kapteinim.

7.9. majoram – uz atšķirības zīmes simetriski pa vidu izvietota zīmotne astoņstaru zvaigznes veidā (16. attēls);




16. attēls. Dienesta pakāpes atšķirības zīme majoram.

7.10. pulkvežleitnantam – uz atšķirības zīmes simetriski pa vidu vertikāli viena zem otras izvietotas divas zīmotnes astoņstaru zvaigznes veidā (17. attēls);



17. attēls. Dienesta pakāpes atšķirības zīme pulkvežleitnantam.

7.11. pulkvedim – uz atšķirības zīmes simetriski pa vidu vertikāli viena zem otras izvietotas trīs zīmotnes astoņstaru zvaigznes veidā (18. attēls);



18. attēls. Dienesta pakāpes atšķirības zīme pulkvedim.

7.12. ģenerālim – uz atšķirības zīmes simetriski pa vidu vertikāli visā tās garumā izvietota zīmotne četru auklu pīnes veidā (19. attēls).



19. attēls. Dienesta pakāpes atšķirības zīme ģenerālim.

Ministru prezidents Arturs Krišjānis Kariņš

Iekšlietu ministrs Sandis Ģirģens

Iesniedzējs:

Iekšlietu ministrijas valsts sekretārs Dimitrijs Trofimovs